stanford-oval/wikipedia huggingface dataset:
Annika Rönni-Sällinen

Annika Rönni-Sällinen, Palvelualojen ammattiliiton puheenjohtaja
Annika Nina Elise Rönni-Sällinen (s. 25. heinäkuuta 1976 Mänttä) on suomalainen ammattijärjestöjohtaja. Hänet valittiin kesäkuussa 2019 Palvelualojen ammattiliiton (PAM) puheenjohtajaksi.
Rönni-Sällinen on koulutukseltaan oikeustieteen kandidaatti (2002 Helsingin yliopisto). Hän on  toiminut ay-liikkeessä eri tehtävissä 1990-luvulta lähtien, ennen puheenjohtajavalintaa vuodesta 2015 SAK:ssa, viimeksi työehdot-osaston johtajana. Sitä ennen hän työskenteli pääasiassa PAMissa, muun muassa neuvottelupäällikkönä.
Rönni-Sällisen isä oli kansanedustaja Tero Rönni.
Aiheesta muualla

Päivitetty ansioluettelo Palvelualojen ammattiliiton verkkosivulla (Arkistoitu – Internet Archive)
| --- | --- |
Auktoriteettitunnisteet: Henkilöt :  Yle
Alfred Gomis

Amigo Alfred Junior Gomis (s. 5. syyskuuta 1993 Ziguinchor) on senegalilainen jalkapalloilija. Hän on pelipaikaltaan maalivahti. Hän kuului pitkään Torinon omistukseen mutta pelasi lainalla useissa eri italialaisseuroissa. Viimeisin lainaseura oli ferraralainen SPAL, joka osti hänet omakseen vuonna 2018. Elokuussa 2019 hän siirtyi ranskalaisseura Dijoniin ja jatkoi syyskuussa 2020 saman maan Rennesiin.
Gomis on vuoden 2022 loppuun mennessä pelannut Ranskan Ligue 1:ssä 71 ottelua sekä Italian Serie A:ssa 46 ottelua ja Serie B:ssä 129 ottelua.
Gomis on pelannut Senegalin maajoukkueessa 14 ottelua marraskuusta 2017 alkaen. MM-kilpailuissa 2018 hän oli varamaalivahtina mutta Afrikan-mestaruuskilpailuissa 2019 hän pääsi pelaamaan Senegalin kolmannesta ottelusta alkaen ykkösmaalivahti Edouard Mendyn loukkaannuttua. Senegal sijoittui turnauksessa lopulta toiseksi. Senegalin voittaessa mestaruuden Afrikan-mestaruuskilpailuissa 2022 Gomis oli varamaalivahti. Myös MM-kilpailuissa 2022 hän oli Senegalin joukkueessa varamaalivahtina.
Caleb Jones

| Caleb Jones |
| --- | --- |

Henkilötiedot
Syntynyt: 6. kesäkuuta 1997 (ikä 27) Arlington, TX, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  88 kg
Seura
Seura:  Los Angeles Kings
Sarja:  NHL
Pelaajaura
Pääsarjaura:  2018–
Aik. seurat:  Portland Winterhawks (WHL) Edmonton Oilers (NHL) Bakersfield Condors (AHL)   Chicago Blackhawks (NHL) Colorado Avalanche (NHL) Colorado Eagles (AHL)
NHL-varaus:  117. varaus, 2015 Edmonton Oilers
Caleb Jones (s. 6. kesäkuuta 1997 Arlington, Texas, Yhdysvallat) on yhdysvaltalainen jääkiekkopuolustaja, joka pelaa NHL-joukkue Los Angeles Kingsissä.
Ura > Seuraura

Jones pelasi kaudella 2011–2012 C-nuorten T1EHL-liigaa Dallas Starsin junioreissa. Portland Winterhawks varasi hänet 64. pelaajana WHL:n varaustilaisuudessa 2012. Jones siirtyi vuotta myöhemmin Yhdysvaltain maajoukkueen kehitysohjelman mukaan pelaten siellä vuodet 2012–2014 mm. USHL-junioriliigaa. Kaudella 2014–2015 hän pelasi myös CCM/USA Hockey All-American Prospects Gamessa.
Edmonton Oilers varasi Jonesin neljännellä kierroksella 117. pelaajana NHL:n varaustilaisuudessa 2015. Hän siirtyi kaudeksi 2015–2016 Jonesin kolme vuotta aiemmin varanneeseen Portland Winterhawksin WHL-joukkueeseen. Jones oli joukkueen paras syöttäjä, kolmanneksi paras pistemies ja tehokkain puolustaja tehoilla 10+45=55, joilla hän jakoi koko liigan puolustajien pistepörssin kymmenennen sijan Medicine Hat Tigersin David Quennevillen kanssa. Jones jakoi myös WHL:n tulokkaiden syöttöpörssin voiton Moose Jaw Warriorsin Noah Gregorin kanssa.
Huhtikuussa 2016 Jones teki kolmivuotisen tulokassopimuksen Edmonton Oilersin kanssa. Hän siirtyi samalla amatööritry-out -sopimuksella AHL-joukkue Bakersfield Condorsin vahvuuteen. Jones pelasi siellä kolme runkosarjaottelua ilman tehopisteitä. Kaudeksi 2016–2017 hän palasi Winterhawksin vahvuuteen. Jones oli joukkueen tehokkain puolustaja ja neljänneksi paras pistemies tehoilla 9+53=62, joilla hän sijoittui WHL:n puolustajien pistepörssissä kuudenneksi. Pudotuspeleissä Jones oli tehoilla 2+8=10 Winterhawksin paras syöttäjä ja hän jakoi joukkueen sisäisen pistepörssin voiton Joachim Blichfeldin kanssa. Jones jakoi hänen kassaan myös Winterhawksin sisäisen tehotilaston voiton lukemalla +3.
Syksyn 2017 harjoitusleirin päätteeksi Oilers lähetti Jonesin Bakersfield Condorsin AHL-joukkueen vahvuuteen.
Heinäkuussa 2021 Oilers kauppasi Jonesin ja kolmannen kierroksen varausvuoron Chicago Blackhawksiin vaihdossa Duncan Keithiin.
Elokuussa 2022 Jones teki Blackhawksin kanssa yksivuotisen ja 1,35 miljoonan dollarin arvoisen jatkosopimuksen.
Elokuussa 2023 Jones teki vapaana agenttina Carolina Hurricanesin kanssa yksivuotisen ja 775 000 dollarin arvoisen sopimuksen. Lokakuussa 2023 Hurricanes kauppasi Jonesin Colorado Avalancheen vaihdossa Callahan Burkeen.
Heinäkuussa 2024 Jones teki vapaana agenttina Los Angeles Kingsin kanssa vuoden mittaisen ja 775 000 dollarin arvoisen sopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2017 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Sveitsi 2015 | jääkiekko |  |
Jones pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Jones pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden.
Jones pelasi myös World U-17 Hockey Challengessa vuonna 2014, jolloin hän voitti kultaa.
Pelityyli

The Sports Forecaster -sivuston mukaan Jones on aggressiivisesti pelaava all around -puolustaja, jolla on kuitenkin kokonaisvaltaisesti kehitettävää sekä kiekollisessa että kiekottomassa pelissä.
Muuta

Jonesin isoveljet Justin ja Seth ovat pelanneet myös jääkiekkoa. Heistä Seth Jones pelaa puolustajana NHL-joukkue Columbus Blue Jacketsissa. Veljesten isä on Ronald "Popeye" Jones on entinen NBA-tason koripalloilija ja nykyinen valmentaja.
1836

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

23. helmikuuta – 6. maaliskuuta – Alamon taistelu käytiin Texasissa.
24. helmikuuta – Samuel Colt sai patentin revolverilleen.
3. maaliskuuta – Texasin tasavalta julistautui itsenäiseksi Meksikosta.
14. toukokuuta – Texasin ja Meksikon välinen rauhansopimus allekirjoitettiin Velascossa.
15. kesäkuuta – Arkansas'sta tuli Yhdysvaltain 25. osavaltio.
11. syyskuuta – Riograndensen tasavalta (República Rio-Grandense) perustettiin Brasiliassa. Tasavalta lakkautettiin 1845.
7. joulukuuta – Martin Van Buren voitti Yhdysvaltain presidentinvaalit.
28. joulukuuta – Espanja tunnusti Meksikon itsenäisyyden.
Mustialan opisto, Suomen ensimmäinen maatalousopisto perustettiin.
Reform Club perustettiin Lontoossa.
Pariisin Riemukaari valmistui.
Lontoon yliopisto perustettiin.
Egyptin punta otettiin käyttöön.
Katovuosi Suomessa.
Kuolleita > Ei päivämäärää

Johan Jakob Östring, suomalainen herännäisyysliikkeen vaikuttaja (s. 1813)
Anni Heikkilä

| Anni Heikkilä> Henkilötiedot |
| --- | --- |
Syntynyt: 17. marraskuuta 1999 (ikä 25) Hämeenlinna
Pesäpalloilija
Lempinimi:  Heikkis
Ulkopelipaikka:  lukkari, pesävahti
Seura:  Lapuan Virkiä
Tehtävä:  etenijä, vaihtaja
Pelaajaura
Junioriseurat
–2016:  Hämeenlinnan Paukku
Ammattilaisjoukkueet
2017 2018–:  Manse PP Hyvinkään Tahko
Anni Heikkilä (s. 17. marraskuuta 1999 Hämeenlinna) on suomalainen pesäpalloilija, joka edustaa Superpesiksessä pelaavaa  Lapuan Virkiää. Heikkilä on opiskelija.
Heikkilä on lukkari, mutta hän pelaa myös siepparina ja pesävahtina. Sisällä hän pelaa etenijänä ja vaihtajana.
Pesäpalloura

Lapsena myös jalkapalloa ja uimahyppyjä harrastanut Heikkilä aloitti pesäpallon 10-vuotiaana. Hänen kasvattajaseuransa on Hämeenlinnan Paukku, jonka riveissä hän teki debyyttinsä aikuisten sarjoissa Suomensarjassa kaudella 2013. Hän jatkoi sarjassa seuraavana vuonna, ja kausi päättyi sarjavoittoon ja nousuun Ykköspesikseen.
Hämeenlinnan Paukku pääsi heti vuonna 2015 Vihdin Palloa vastaan karsintoihin Superpesis-paikasta. Siispä Heikkilä teki Superpesis-debyyttinsä 22.8.2015 15 vuoden, 9 kuukauden ja 5 päivän ikäisenä. Paukku ei kuitenkaan noussut Superpesikseen vaan jatkoi Ykköspesiksessä, jossa seura sijoittui vuonna 2016 kuudenneksi. Heikkilä puolestaan sijoittui samana vuonna runkosarjan kärkilyöntitilastossa yhdeksänneksi lyötyään 18 ottelussa 91 kärkilyöntiä.
Pelattuaan Ykköspesistä kaksi kautta Heikkilä siirtyi vuodeksi 2017 Superpesikseen Manse PP:n joukkueeseen, jossa hän oli pelannut jo edellisellä kaudella viisi ottelua. Siirrosta huolimatta Heikkilä pelasi vielä kaudella 2017 myös Paukun joukkueessa Ykköspesistä. Manse PP voitti kauden päätteeksi SM-kultaa. Heikkilä pelasi joukkueessa kaikissa pudotuspeliotteluissa ja kuudessa runkosarjaottelussa.
Kaudeksi 2018 Heikkilä siirtyi Superpesikseen nousseeseen Hyvinkään Tahkoon, josta hän haki suurempaa roolia ulkopeliin. Hän eteni Tahkon joukkueessa alkulohkosta halli-SM-lopputurnaukseen, jossa Tahko jäi kuitenkin neljänneksi. Heikkilä valittiin samana vuonna myös B-tyttöjen Itä–Länsi-otteluun. Hän pelasi ottelun voittaneessa Lännen joukkueessa lukkarina, toi yhden juoksun ja löi neljä kärkilyöntiä.
Heikkilä on pelannut Tyttöjen Superpesistä kausina 2014–2018. Kauteen 2017 asti Heikkilä pelasi sarjaa Hämeenlinnan Paukun joukkueessa, mutta Tahkoon siirryttyään hän pelasi kaudella 2018 Janakkalan Janan riveissä.
Heikkilän tavoitteena on oman pelin kehittäminen: oman tason pitäminen tasaisen korkealla ja pelirohkeuden löytäminen ulkopeliin. Lisäksi hän on nimennyt tavoitteekseen Itä–Länsi-otteluun pääsemisen.
Saavutukset

SM-kultaa 2017
Vuoden lukkari):2024
1 Itä-Länsi-ottelu: 2023
B-tyttöjen Itä–Länsi-edustus 2018
Ivar Anton Bruno Holm

Oopperalaulaja Bruno Holm
Ivar (Iwar) Anton Bruno Holm (22. lokakuuta 1853 Kokkola – 31. toukokuuta 1881 Göteborg Ruotsi) oli suomalainen laulaja, äänialaltaan baritoni.
Holmin vanhemmat olivat kruununvouti, kollegiasessori Johan Henrik Holm ja Katharina Elisabeth Kuhlman. Holm tuli ylioppilaaksi Vaasassa ja opiskeli laulua Pietarissa ja Wienissä (1873), samoin kuin Milanossa ja Tukholmassa. Hän esiintyi laulajana konserteissa ja näytelmissä, samoin kuin Kaarlo Bergbomin Suomalaisen Oopperan useissa eri oopperoissa kuten Don Pasquale ja Linda di Chamounix.
Adam Boqvist

| Adam Boqvist |
| --- | --- |

Henkilötiedot
Syntynyt: 15. elokuuta 2000 (ikä 24) Falun, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  182 cm
Paino:  82 kg
Seura
Seura:  New York Islanders
Sarja:  NHL
Pelinumero:  34
Pelaajaura
Pääsarjaura:  2017–
Aik. seurat:  Hedemora SK (Ruotsi II) Brynäs IF (SHL) Chicago Blackhawks (NHL) Rockford IceHogs (AHL) Columbus Blue Jackets (NHL) Florida Panthers (NHL)
NHL-varaus:  8. varaus, 2018 Chicago Blackhawks
Adam Boqvist (s. 15. elokuuta 2000 Falun, Ruotsi) on ruotsalainen jääkiekkopuolustaja, joka pelaa NHL-seura New York Islandersin organisaatiossa. Chicago Blackhawks varasi Boqvistin koko NHL:n varaustilaisuuden kahdeksantena pelaajana kesällä 2018.
Pelityyli

The Draft Analyst -sivuston mukaan Boqvist kykenee tekemään peliä missä tahansa päin kenttää ja antaa hyviä syöttöjä. Kykyjentsijäpalvelu ISS Hockeyn analyysin mukaan hän on lahjakas hyökkäävä puolustaja, joka luistelee hyvin, muuttaa suuntaa epäröimättä ja tykkää pitää kiekkoa. Boqvist laukoo oikealta.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Venäjä 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Boqvist pelasi alle 20-vuotiaiden MM-kilpailuissa vuonna 2019, jolloin hän jakoi kolmella syöttöpisteellään Ruotsin sisäisen syöttöpörssin voiton kolmen muun pelaajan kanssa. Boqvist jakoi myös joukkueen sisäisen tehotilaston voiton Rasmus Sandinin ja David Gustafssonin kanssa lukemalla +4.
Boqvist pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Hän voitti tehoilla 3+3=6 turnauksen puolustajien maalipörssin ja jakoi puolustajien pistepörssin voiton Yhdysvaltain Cameron Yorkin kanssa. Boqvist valittiin turnauksen parhaaksi puolustajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2017, jolloin Boqvist voitti pronssia. Hän voitti pelipaikastaan huolimatta tehoilla 1+7=8 koko turnauksen syöttöpörssin ja sijoittui pistepörssissä toiseksi edellään vain Venäjän Dmitri Zavgorodni.
Boqvist pelasi myös World U-17 Hockey Challengessa vuonna 2016, jolloin hän voitti kultaa. Boqvist teki finaaliottelussa Kanadan Mustaa joukkuetta vastaan Ruotsin 2–1-voittomaalin ylivoimalla kolmannen erän alussa. Hän oli pelipaikastaan huolimatta joukkueensa paras maalintekijä neljällä osumallaan. Boqvist oli myös turnauksen eniten maaleja tehnyt puolustaja. Yhteensä hän on pelannut 13 nuorten ja 41 poikien maaottelua.
Ruotsin A-maajoukkueessa Boqvist on pelannut yhden ottelun. Hän teki A-maajoukkuedebyyttinsä vain 17-vuotiaana Euro Hockey Challengessa 6. huhtikuuta 2018 Oskarshamnissa Slovakiaa vastaan. Boqvist sai ottelussa myös syöttöpisteen Olle Lissin tekemään maaliin.
Muuta

Boqvistin isoveli Jesper pelaa hyökkääjänä myös NHL-seura Florida Panthersin organisaatiossa. Veljesten isä Patrik Boqvist on juniorivalmentaja, joka on valmentanut heitä mm. Hedemora SK:n junioreissa.
Aaron Ramsdale

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aaron Christopher Ramsdale
Syntymäaika: 14. toukokuuta 1998 (ikä 26)
Syntymäpaikka: Stoke-on-Trent, Englanti
Pelipaikka: maalivahti
Pituus: 190 cm
Seura
Seura: Southampton
Pelinumero: 30
Junioriseurat
: Marsh Town
: Bolton Wanderers
2013–2016: Sheffield United
Seurat
| Vuodet | Seura | O | (M) |
| 2016–2017 | Sheffield United | 0 | (0) |
| 2017–2020 | Bournemouth | 37 | (0) |
| 2018 | → Chesterfield | 19 | (0) |
| 2019 | → Wimbledon | 20 | (0) |
| 2020–2021 | Sheffield United | 40 | (0) |
| 2021–2024 | Arsenal | 78 | (0) |
| 2024– | Southampton | 1 | (0) |
Maajoukkue
| 2021– | Englanti | 5 | (0) |
 Seurajoukkueuran tilastot kattavat vain kansalliset sarjat, päivitetty 1. syyskuuta 2024.  Maajoukkueuran tilastot päivitetty 1. syyskuuta 2024.
Aaron Christopher Ramsdale (s. 14. toukokuuta 1998 Chesterton) on englantilainen jalkapalloilija, pelipaikaltaan maalivahti. Hän on pituudeltaan 188-senttimetrinen. Hän edustaa Englannin Valioliigassa pelaavaa Southamptonia.
Ramsdale pelasi Sheffield Unitedin nuorisojoukkueissa mutta pääsi edustusjoukkueessa kentälle vain kahdessa FA Cupin ottelussa kaudella 2016–2017. Tammikuussa 2017 hän siirtyi  Bournemouthiin mutta aloitti liigauransa lainalla kakkosliigassa Chesterfieldissä kevätkaudella 2018 ja ykkösliigassa AFC Wimbledonissa kevätkaudella 2019. Ensimmäiset valioliigaottelunsa hän pelasi Bournemouthin kokoonpanossa elokuussa 2019. Hän pelasi kauden aikana Valioliigassa 37 ottelua eli yhtä vaille kaikki joukkueensa ottelut. Kauden päätteeksi Bournemouth putosi Valioliigasta ja Ramsdale palasi Sheffield Unitediin. Kaudella 2020–2021 Ramsdale pelasi joukkueensa kaikki 38 valioliigaottelua mutta tuokin kausi päättyi putoamiseen. Kauden 2021–2022 hän aloitti mestaruussarjassa Sheffield Unitedin maalivahtina mutta siirtyi elokuussa 2021 valioliigaseura Arsenaliin. Hän pelasi ensimmäisellä Arsenalin-kaudellaan 34 valioliigaottelua. Kaudella 2022–2023 hän pelasi täyden ajan Arsenalin kaikissa 38 valioliigaottelussa. David Raya nousi seuraavalla kaudella Arsenalin ykkösmaalivahdiksi ja Ramsdale pelasi kauden aikana vain kuusi valioliigaottelua ja yhden Mestarien liigan pelin. Lisäksi hän voitti FA Community Shieldin.
Ramsdale siirtyi elokuussa 2024 Southamptoniin.
Ramsdale on pelannut Englannin juniorimaajoukkueissa yhteensä yli 30 ottelua. Kesäkuussa 2021 hän oli A-maajoukkueen vaihtopenkillä kahdessa EM-kilpailuihin valmistavassa ystävyysottelussa, ja EM-turnauksen ensimmäisen alkulohko-ottelun jälkeen hänet kutsuttiin kisajoukkueeseen loukkaantuneen Dean Hendersonin tilalle. Ramsdale jäi EM-turnauksessa vaihtopelaajaksi. Hän pääsi pelaamaan A-maajoukkueessa ensimmäisen kerran marraskuussa 2021 MM-karsintaottelussa San Marinoa vastaan. Seuraavan kerran hän pelasi kesäkuussa 2022 Kansojen liigan otteluissa Italiaa ja Unkaria vastaan. MM-kilpailuissa 2022 ja EM-kilpailuissa 2024 hän oli varamaalivahtina. Hän on pelannut elokuun 2024 loppuun mennessä viisi A-maaottelua.
Abdirahman Osman

Abdirahman Osman vuonna 2017.
Abdirahman Omar Osman (lempinimeltä Engineer Yarisow; 16. elokuuta 1965 Mogadishu, Somalia– 1. elokuuta 2019 Doha, Qatar) oli somalialainen poliitikko. Hän toimi Mogadishun pormestarina, kunnes kuoli itsemurhapommituksen uhrina.
Osman pakeni Somalian sisällissodan aikana 1990-luvulla Yhdistyneeseen kuningaskuntaan, sai maan kansalaisuuden ja toimi Labour-puolueessa, mutta palasi Somaliaan vuonna 2008 sen jälleenrakennuksessa auttamaan. Hänestä tuli vuonna 2015 Somalian hallituksen kauppa- ja teollisuusministeri, vuonna 2017 informaatioministeri ja vuonna 2018 Mogadishun pormestari.
Kuolema

24. heinäkuuta 2019 Osman loukkaantui pahoin pommi-iskussa toimistollaan. Myös kuusi hänen työtovereistaan kuoli ja yhdeksän loukkaantui. Osman lennätettiin yhdeksän muun loukkaantuneen kanssa Qatariin hoidettavaksi, mutta hän kuoli 1. elokuuta. Iskun toteutti naispuolinen itsemurhapommittaja, jonka teosta vastuun otti Al-Shabaab. Sekä ääriryhmä että YK:n tukeman hallituksen edustajat kertoivat, että iskun pääkohteena oli ollut YK-lähettiläs James Swan, joka kuitenkin oli lähtenyt toimistolta minuutteja aiemmin.
Final Fantasy XIII

| Final Fantasy XIII |
| --- | --- |

Kehittäjä:  Square Enix
Julkaisija:  Square Enix
Jakelija:  Steam, Humble Store, Google Play, App Store ja Microsoft Store
Ohjaaja:  Motomu Toriyama
Tuottaja:  Yoshinori Kitase
Käsikirjoittaja:  Daisuke Watanabe
Taiteilija:  Isamu Kamikokuryo
Säveltäjä:  Masashi Hamauzu
Pelisarja:  Final Fantasy
Pelimoottori:  Crystal Tools
Julkaistu:  JP 17. joulukuuta 2009NA 9. maaliskuuta 2010EU 9. maaliskuuta 2010
Lajityyppi:  roolipeli
Pelimuoto:  yksinpeli
Ikäluokitus:  PEGI: 16
Alusta:  PlayStation 3,  Xbox 360, Windows
Jakelumuoto:  Blu-ray, 3x DVD, digitaalinen lataus
Virallinen sivusto
Lisää peliartikkeleitaVideopelien teemasivulla
Infobox OK    : 
Final Fantasy XIII (jap. ファイナルファンタジーXIII) on Square Enixin kehittämä ja julkaisema
Final Fantasy -sarjaan kuuluva roolipeli. Peli julkistettiin vuoden 2006 E3-messuilla ja julkaistiin alun perin Japanissa vuonna 2009 PlayStation 3:lle ja Xbox 360:lle. Pohjois-Amerikassa ja Euroopassa peli julkaistiin maaliskuussa 2010.
Peli kuuluu Final Fantasy Versus XIII:n ja Final Fantasy Agito XIII:n ohella Square Enixin Fabula Nova Crystallis -kokoelmaan ja on kokoelman lippulaiva sekä ensimmäinen peli, joka hyödyntää Square Enixin Crystal Tools -pelimoottoria.
Peli sisältää elementtejä niin luonnonläheisestä kuin futuristisestakin maailmasta. Square Enix kuvaa pelin teeman olevan tarina henkilöistä, jotka vastustavat maailmaa.
Square Enix paljasti tammikuussa 2011, että pelille on tulossa suora jatko-osa Final Fantasy XIII-2 vuoden 2011 lopulla.
Taistelusysteemi ja Paradigmit

Final Fantasy XIII:n taistelusysteemin konsepti on säilyttää strateginen luonne komentopohjaisissa taisteluissa. Taisteluiden haluttiin näyttävän samankaltaisilta kuin elokuvassa Final Fantasy VII: Advent Children. Kuten myös Final Fantasy XII:ssa, taistelut eivät ole sattumanvaraisia, tyhjästä putkahtavia taisteluita, vaan viholliset näkyvät fyysisesti samassa ruudussa pelaajan ohjaaman hahmon kanssa. Tosin edeltäjästään poiketen taistelut tapahtuvat omassa ”taisteluruudussaan”, joka on erillään muusta pelimaailmasta. Taistelusysteemin nimi on Command Synergy Battle.
Perinteisellä Active Time Battle (ATB) -nimellä kulkeva taistelusysteemi palaa, mutta sen toiminta on muuttunut edeltäjistään. Final Fantasy XIII:ssä pelaaja ohjaa taisteluissa vain yhtä hahmoa kerrallaan, muut samassa seurueessa olevat hahmot ovat tietokoneen hallitsemia. Taisteluissa pelaaja yrittää saada aikaiseksi mahdollisimman suuria ”hyökkäysketjuja”, jotka yhdessä tekevät suuria määriä vahinkoa vastustajalle. Oikean tyyppiset hyökkäysketjut voivat aiheuttaa vastustajalle ”murtumisen”, jonka aikana vastustajan saamat iskut ovat vahingoittavat vastustajaa enemmän. Tietyissä taisteluissa tämä onkin ainut tapa voittaa vastustaja.
Taisteluissa käytetään Paradigmejä, jotka ovat käytännössä taisteluissa mukana olevien hahmojen oppimien roolien yhdistettyjä strategioita. Esimerkiksi taistelussa voi olla kaksi hahmoa, jotka ovat kummatkin oppineet esimerkiksi Ravager sekä Medic roolit. Pelaaja voi täten luoda tässä tilanteessa neljä erilaista Paradigmiä: Medic + Medic, Ravager + Ravager,
Ravager + Medic sekä Medic + Ravager. Taisteluissa olevat tilanteet muuttuvat ja pelaaja voi vaihtaa käytössä olevaa strategiaa lennosta esimerkiksi strategiasta, jossa molemmat heittävät tuhoa tekeviä taikoja vihollista kohti strategiaan, jossa kummatkin puolestaan parantavat jne. Jokainen hahmo voi käyttää yhtä roolia kerrallaan.
Yhdysvalloissa ja PAL-alueella käytetään rooleista seuraavia nimityksiä: Commando, Ravager, Sentinel, Synergist, Saboteur ja Medic. Japanin kielisessä versiossa puolestaan samoista rooleista käytetään nimityksiä Attacker, Blaster, Defender, Enhancer, Jammer, ja Healer.
Rooleilla on omat ominaisuutensa, joista jokaisesta maininta alla:
Commando/Attacker: Commando toimii fyysisten iskujen ja ei-elementaalisten taikojen käyttäjänä.
Ravager/Blaster: Ravager käyttää elementtitaikoja tai -hyökkäyksiä, jotka täyttävät vihollisen murtumismittarin tehokkaiten. Ravager toimii parhaiten yhteistyössä Commandon kanssa.
Sentinel/Defender: Sentinel toimii ryhmän suojelijana. Hän kykenee ottamaan vihollisten huomion itseensä ja vähentämään vihollisten tekemää vahinkoa.
Synergist/Enhancer: Synergist käyttää ryhmän tilaa voimistavia taikoja, tehden siten ryhmästä voimakkaamman taistelussa.
Saboteur/Jammer: Saboteur toimii ikään kuin Synergistin vastakohtana. Hänen tarkoituksena on käyttää vihollisiin niiden tilaa heikentäviä taikoja.
Medic/Healer: Medicin tehtävänä on käyttää parantavia loitsuja pitäen ryhmän HP:n ja tilan hyvällä mallilla.